=== Slaveri ===
{| class="wikitable collapsible" style="float:right; text-align:right"
! colspan="5" align="center" |Antal slaver i Dansk Vestindien{{sfnp|Sveistrup|1942|p=79}}
|-
! År !! Sankt Croix !! Sankt Thomas !! Sankt Jan !! I alt slaver
|-
| 1688 || - || 422 || 0
! 422
|-
| 1720 || 0 || 4.187 || 100-200
! ca. 4.300
|-
| 1742 || 1.906 || ca. 3.000 || ?
! ?
|-
| 1755 || 8.897 || 3.949 || 2.031
! 14.877
|-
| 1761|| 13.489 || 3.632 || 2.020
! 19.141
|-
| 1773 || 21.698 || 3.980 || 2.293
! 27.971
|-
| 1791 || 21.549 || 4.214 || 1.845
! 27.608
|-
| 1802 || 27.006 || 5.737 || 2.492
! 35.235
|-
| 1815 || 24.339 || 4.848 || 2.445
! 31.632
|-
| 1826 || 21.356 || 4.548 || 2.206
! 28.110
|-
| 1835 || 19.876 || 5.032 || 1.971
! 26.879
|-
| 1846 || 16.706 || 3.494 || 1.790
! 21.990
|}
[[Fil:Christiansborg Castle2.jpg|thumb|Det danske slavefort [[Fort Christiansborg|Christiansborg]] på [[Guldkysten]] i [[Guinea (region)|Guinea]], i dag beliggende i [[Ghana]]s hovedstad [[Accra]].]]Produktionen på øerne øgedes, og de små familiebrug voksede til større plantager. Den øgede produktion gjorde det nødvendigt at skaffe mere arbejdskraft. Både Skt.&nbsp;Thomas og Skt.&nbsp;Jan var ubeboede ved koloniseringens start, så arbejdskraft måtte hentes udefra. Forsøget med at bruge [[Oprindelige amerikanere|indianere]] fra det amerikanske fastland var ikke vellykket, og man forsøgte at få unge danskere til at emigrere til Skt.&nbsp;Thomas. Få ønskede dog at rejse til Vestindien af fri vilje, da mange havde hørt historier om både selve overfarten og de sygdomme, man kunne rammes af. Rekrutteringen blev flyttet til fængslerne, hvor fanger med lange fængselsstraffe eller dødsdomme blev lovet frihed efter seks års arbejde på en plantage. Få af dem, som indgik aftalen, overlevede seksårsperioden. Kompagniledelsen indså, hvilke indtjeningsmuligheder der lå i trekantshandelen, og byggede et par slaveforter langs [[Guineabugten]], hvor [[Fort Christiansborg]] fra 1661 uden for dagens [[Accra]] var det største. Kompagniet vendte dermed blikket mod slaver fra [[Guinea (region)|Guinea]] i [[Afrika]], og i 1673 kom den første forsendelse af afrikanske slaver.<ref>{{Kilde |udgiver=Dansk Vestindisk Selskab |forfatter= |udgivelsesdato= |titel=Historien om Dansk Vestindien |url=http://www.dwis.dk/3_545_main.htm |besøgsdato=12. juni 2007 |kommentar= |archive-date=13. august 2007 |archive-url=https://web.archive.org/web/20070813220810/http://www.dwis.dk/3_545_main.htm |url-status=dead }}</ref> Kompagniet købte slaverne af lokale høvdinge, som havde fanget disse i stammekrige. I bytte mod [[Rom (spiritus)|rom]], våben, krudt og klæder fik kompagniet slaver, elfenben og guld.
[[Fil:Høgensborg, Plantation, St. Croix, Danish West Indies.jpg|thumb|Høgensborg gods på Sankt Croix i 1833]]
Filosofi Historie Tidligere_riger,_stater,_protektorater,_kolonier_og_lande Foreninger Organisationer